Viduklės geležinkelio stotis

Viduklės geležinkelio stotis – krovininė stotis Aukštkelių kaime, 3 km į vakarus nuo Viduklės miestelio.Viduklės geležinkelio stotis. Info.lt (tikrinta 2023-07-30). Tai vidutinio dydžio geležinkelio stotis Radviliškio–Tilžės linijoje, į šiaurę nuo tos vietos, kur ši linija kerta greitkelį . Stotyje yra keletas geležinkelio linijų, naudojamų traukiniams prasilenkti arba krovininiams vagonams laikyti. Stotyje yra 4 atvykimo ir išvykimo bei 2 viešojo naudojimo keliai, tai viena iš trijų ruože Radviliškis–Pagėgiai–Tilžė veikiančių geležinkelio stočių, per ją daugiausia vežama grūdų. Stotyje aptarnaujami klientai – UAB „Agro koncernas", UAB „Kėdainių grūdai", „Agrochemija".

 Istorija 

Stotis atidaryta 1916 m. nutiesus Pagėgių–Šilėnų geležinkelį. Tarpukariu stotyje pastatytas raudonų plytų mūro sandėlis-bagažinė. Apskritai, stotyje ir prie stoties kai kurios verslo įmonės turėjo sandėlius, prekių ir galvijų priėmimo punktus, kadangi Viduklė aptarnavo ne tik savo, bet ir Raseinių krašto apylinkes. Tarpukariu stotyje veikė bufetas, uždarytas apie 1936 m.Mažose geležinkelio stotyse panaikins bufetus. „Lietuvos aidas“, 1936-05-03, psl. 3. 1938 m. rugpjūčio 13 d. Viduklės stotyje įvyko didelė avarija, kai ties pervaža greitasis garvežys Obeliai–Pagėgiai trenkėsi į autobusą su žmonėmis ir vilko jį 100 metrų, žuvo dauguma keleivių. Dėl avarijos traukinys vėlavo 3 valandas.77 metai po šiurpios katastrofos Viduklėje. 2015-08-13, Raseiniaitv.lt (tikrinta 2024-08-13).

1941–1952 m. iš šios stoties į TSRS gilumą buvo masiškai tremiami Lietuvos gyventojai. Šioms kančioms atminti priešais stoties pastatą stovi koplytstulpis. Užėjus vokiečiams, prie stoties buvo įrengtas žydų getas, kuriame kalinti Viduklės valsčiaus ir Nemakščių valsčiaus žydai.Holokaustas Raseinių apskrityje: Nemakščių valsčiaus žydų žūtis. Genocid.lt (tikrinta 2024-11-02). 2001 m. atidengta atminimo lenta 1941 m. birželio 14 d. ir 1945–1952 m. iš šios stoties ištremtų ir į sovietų lagerius išvežtų dabartinio Raseinių rajono gyventojų atminimui (skulptorius Jonas Jagėla).Raseinių rajono paminklai. Genocid.lt (tikrinta 2025-03-08).

Iš pradžių stoties pastatas buvo medinis, jį 1945 m. baigiantis karui sudegino vokiečiai. Ilgą laiką geležinkelio stoties darbuotojai glaudėsi pastate, kuriame dabar sandėlis, o 1961 m. buvo pastatytas mūrinis pastatas. Nuo 2015 m. balandžio iki 2016 m. spalio stoties pastatas buvo kapitaliai suremontuotas.Viduklės geležinkelio stotis po remonto pasikeitė neatpažįstamai. 2016-10-24, Ltg.lt (tikrinta 2025-11-24).

 Gyvenvietė 

Anksčiau stotis buvo gyvenvietė Raseinių rajono savivaldybėje, 4 km į šiaurės vakarus nuo Viduklės miestelio, prie Žemaičių plento ir Radviliškio–Pagėgių geležinkelio. 2015 m. kovo 19 d. gyvenvietė buvo panaikinta, o jos teritorija prijungta prie kitų kaimų – daugiausia Virgainių (169,89 ha), taip pat Antringio (11,76 ha), Aukštkelių (3,43 ha) ir Ylių kaimų (0,14 ha).Dėl Raseinių rajono savivaldybės gyvenamųjų vietovių teritorijų ribų ir pavadinimų nustatymo

 Galerija 

 Šaltiniai 

Kategorija:Panaikintos Raseinių rajono savivaldybės gyvenvietės
Kategorija:Raseinių rajono savivaldybės geležinkelio stotys